Vilniaus r. Eitminiškių gimnazijos moksleiviai ir gamtos mokslų mokytojos kūrė kalėdines dekoracijas, skirtas kabineto papuošimui. Panaudotos antrinės žaliavos: konservavimo stiklainiai, vaistų buteliukai, laikraščiai ir žurnalai, siūlų atraižos, tinkavimui skirtas tinklelis. Priemones atnešė mokiniai ir mokytojos iš namų.

Pagamintos kalėdinės dekoracijos:

Pakabinami kalėdiniai žaisliukai - pagaminti iš buteliukų nuo vaistų, lininių ir dekoravimo siūlų atraižų, ryžių, pušų spyglių ir įvairių džiovintų uogų.

Kalėdinės eglutės – pagamintos iš kartono atraižų, laikraščių ir žurnalų skiaučių, plastikinių plastilino indelių, špagato, medinių iešmelių.

Kalėdinės žvakidės – pagamintos iš konservavimo stiklainių, žvakių, perlinių kruopų, grikių kruopų, pupelių, lininių ir dekoravimo siūlų atraižų.

Sidabrinė kalėdinė eglutė – pagaminta iš tinkavimui skirto tinklelio atraižos, nupurkštos sidabriniais aerozoliniais dažais, dekoruotos druskos tešlos sausainiais.

Pagarbiai,

biologijos mokytoja Renata Magilevičienė

chemijos mokytoja Daiva Olenkovič